— 230 — 
Dobrovits dr., főorvos, ugyanazon anyaggal injectiót 
csinált az osztályán egy lupus-beteg nőnél, szintén deczember 
hó 8-án. A beteg már 12 év óta szenved lupusban, igen nagy 
terjedésű lupus-fekélyek és ezeknek hegei láthatók az arczon, 
a karokon, a czombokon. Tüdején, gégéjén semmi kóros elvál- 
tozás. Injectio délben. Délutáni négy órakor 38*1 fok hőmérsék, 
igen erős vörhenyféle pir az egész testen, a beteg arcza duzzadt, 
a lupusos daganatok emelkednek, sötét vörösek, forróak. Esti 
8 órakor 41*4 fok, a göbcsök felszinén savós folyadék kiválása 
látható. Igen erős általános reactio, hányás, székelés, delirium, 
felszínes gyorsított légzés, perczenként 32, pulsusa 132. Kilencz 
órakor kissé enged a láz, később álomba merül a beteg. Más 
nap reggel még 40*4 fok, délben 40*7 fok, este 38-5 fok ; harmad 
nap reggel 37*4. Minthogy a reactio oly szerfÖlötte erős volt, 
a következő injectio csak néhány nappal későbben és akkor 
majd csak 72 niillígrammnyi adaggal fog eszközöltetni. 
4. Pávay dr., főorvos, osztályán hasonlóképen ugyanazon 
anyagból csinált injectiót egy tüdővészes egyénen. 28 éves férfi, 
ki már hónapok óta köhög, a bal tüdő csúcsa táján tompulat, ször- 
csögő zörej ; kórházban való tartózkodása alatt több izben vért 
köpött ; sokat köhög, köpetében elasticus rostok és bacillusok 
találhatók ; testalkatra nézve még eléggé erős egyén. Deczember 
8-án délben injectio 2 milligrammnyi folyadékkal ; semmiféle 
reactio, sem láz, sem roszullét. Köhögése kissé több, köpete 
könnyebben válik ki. Másnap újra injectio, 3 milligrammnyi 
folyadékkal: semmi reactio. Miután a Gerhardt- féle klinikán is 
hasonlókat tapasztaltak, feltehető, hogy Kochnak thesise 
szerének diagnostikus értéke tekintetében nem általános ér- 
vényességű. 
Pávay dr. főorvos is volt Berlinben. Gyógyulást ő sem 
látott. Úgy látszik, hogy Berlinben is most már egyik-másik 
eset megbirálásában komolyabban, higadtabban járnak el, mert 
nem tagadható, hogy eddig felszínes, sőt olykor könnyelmű is 
volt az észlelés. A komoly és szigorú tanulmány időszaka csak 
most fog bekövetkezni. Bergmann, Gerhardt és Fraenzel klinikáin 
megösmerni a komoly és tisztességes eljárást, kevésbé dicséretre 
méltók Cornet és Jjewy kórodái. 
A mi a külbetegeket, különösen a lupus-eseteket illeti, 
